b'\n_START_ARTICLE_\nTrave\n_START_SECTION_\nRaz\xc5\xa1irjenost\n_START_PARAGRAPH_\nTrave so kozmopoliti. Pokrivajo pribli\xc5\xbeno 20% kopnega. Dominirajo v pasu med gozdovi in pu\xc5\xa1\xc4\x8davami, to je v pasu step, prerij, savan in pamp. Pod vplivom \xc4\x8dloveka so nastale obse\xc5\xbene kulturne stepe na neko\xc4\x8d gozdnatih obmo\xc4\x8djih.\n_START_SECTION_\nOpis\n_START_PARAGRAPH_\nMed travami prevladujejo zeli\xc5\xa1\xc4\x8da, zelnate trajnice in enoletnice. Pravih lesnatih rastlin ni, \xc4\x8deprav pri nekaterih stebla olesenijo (bambus).\n_START_SECTION_\nKoreninski sistem\n_START_PARAGRAPH_\nPri tipi\xc4\x8dnih travah je koreninski sistem \xc5\xa1opast in pogosto dopolnjen z nadomestnimi koreninami, ki poganjajo iz spodnjih stebelnih kolenc.\n_START_SECTION_\nSteblo\n_START_PARAGRAPH_\nSteblo trav (bil ali bilka) je pokon\xc4\x8dno, izrazito kolen\xc4\x8dasto, ve\xc4\x8dinoma nerazraslo in najve\xc4\x8dkrat votlo. V\xc4\x8dasih je steblo tudi polno ali celo lesnato, vendar ne zaradi sekundarne debelitve, ampak zaradi lignifikacije primarnih tkiv (bambus)._NEWLINE_Trave imajo pogosto podzemna stebla, iz katerih poganjajo nadzemni deli. Stebla se razra\xc5\xa1\xc4\x8dajo v glavnem tik pod ali nad povr\xc5\xa1jem.\n_START_SECTION_\nListi\n_START_PARAGRAPH_\nListi rastejo v dveh vrstah v dolo\xc4\x8denih presledkih vzdol\xc5\xbe stebla. Mesto kjer so pritrjeni na steblo se imenuje kolence (nodij). Sestavljeni so iz no\xc5\xbenice in ploskve. No\xc5\xbenica, ki je morfolo\xc5\xa1ka zna\xc4\x8dilnost trav, tesno obdaja steblo in daje mehansko oporo mehkemu delu stebla, ki je tik nad kolencem. Kjer prehaja listna no\xc5\xbenica v listno ploskev, je pri mnogih travah ne\xc5\xbena prosojna listna ko\xc5\xbeica ali ligula. Kolence ni votlo, tu je tkivo, ki omogo\xc4\x8da travam rast v dol\xc5\xbeino. Odebelina na kolencih nastane zato, ker na tem mestu mo\xc4\x8dno odebeli listna no\xc5\xbenica; s tem je ne\xc5\xbeno tkivo v notranjosti kolenca dobro zavarovano.\n_START_SECTION_\nRazmno\xc5\xbeevanje\n_START_PARAGRAPH_\nTrave so vetrocvetke in imajo dvospolne cvetove - ena izmed redkih izjem je koruza. Opra\xc5\xa1evanje traja zelo kratek \xc4\x8das.'